
СПИНА БИФИДА И ХИДРОЦЕФАЛИЯ-БЪЛГАРИЯ
Варна 9000, ул. Селиолу 40, aп.5, телефон 0887 297 122, 
електронна поща: info@sbhb.org, интернет сайт: www.sbhb.org



До:
Д-р Таня Андреева
Министър на Здравеопазването

Нигяр Джафер
Председател на Комисия по здравеопазване в НС

Проф. Д-р Чавдар Славов
Заместник-минитър на Здравеопазването

Д-р Румяна Тодорова
Управител на НЗОК

Копие до:

Константин Пенчев
Омбудсман на Република България


ИСКАНЕ ЗА СРЕЩА

От:
Сдружение „Спина бифида и хидроцефалия-България“

С подкрепата на:
[bookmark: _GoBack]Инициативата на пациентите с екстрофия на пикочния мехур и травми на гръбначния стълб „Хора на самокатетъризация“, Фондация „Множествена Склероза Общество България” и Асоциация на родители на деца с бъбречни заболявания, „Спаси, дари на ...“, ЛУМОС-БЪЛГАРИЯ, Асоциация „Хипофиза“, Международната федерация за спина бифида и хидроцефалия.

Относно: Реимбурсиране на интермитентни катетри 

Уважаема Д-р Андреева,
Уважаема Г-ж Джафер,
Уважаеми Проф. Д-р Славов,
Уважаема Д-р Тодорова,
 
Обръщаме се към вас от името на родителите на деца със спина бифида и хидроцефалия, родителите на деца с бъбречни заболявания, обществото на хората с множествена склероза, общността на пациентите с екстрофия на пикочния мехур, пациентите с травми на гръбначен стълб. През последните години поотделно  сме сигнализирали неколкократно МЗ за сериозен пропуск в здравната грижа към споменатите пациентски групи: НЗОК не реимбурсира за тези пациенти интермитентните катетри, които представялват изключително важен медицински консуматив, нужен за запазване здравето, живота и общественото им включване.

Сега се обръщаме към вас заедно, в широк кръг, с подкрепата на други неправителствени организации и медицински специалисти, за да потърсим възможно най-бързо и адекватно решение. Интермитентната катетъризация не е проблем на шепа хора. Въпреки че нямаме достъп до официална статистика, по наши данни тя засяга живота на близо 100 семейства само със спина бифида и хидроцефалия в България.

Към писмото сме приложили становище на уролозите Д-р Пеев и Д-р Чаначев, които представят медицинската страна на проблема и дефинират необходимостта от използването на интермитентните катетри за съхраняване на урологичната и бъбречна функция на деца и възрастни от посочените пациентски групи. 

Като родители и пациенти искаме да допълним:

Използването на интермитентни катетри е част от нашата всекидневна здравна грижа.Те са необходими за здравето и првенцията, както е описано в приложените становища. Броят на катетъризациите за денонщие е между 5 и 7, и съответно това е броя на необходимите катетри – 5-7 броя за денонощие. Катетрите не се реимбурсират от НЗОК и семействата са принудени да ги закупуват със собствени средства.

Не използването на катетри, по различни причини, като финансова невъзможност да се закупи консуматива, излага на риск здравето на деца и възрастни пациенти!

Наше проучване показва, че в останалите държави на ЕС интермитентната катетъризация е утвърден метод за контрол при неврогенен пикочен мехур и интермитентните катетри се покриват изцяло от осигурителната система. Изключение правят само Румъния и България. Отново алармираме, че това поставя в неравнопоставеност пациентите в България справямо пациентите в другите европейски държави.

Достъпът до безплатно здравеоазване за деца би следвало да е гарантиран от Държавата и МЗ в нейно лице. Въпреки това, консуматив, който е всекидневно е необходим за поддържането на здравето на децата, трябва да се заплаща от родителите. Напомняме, че заплащането с частни средства на този консуматив поставя в риск здравето на децата в семейства с ниски доходи и децата лишени от родителски грижи.

Заедно с с това, обръщаме внимание, че правата ни са сериозно нарушени в контекста на член 25 (б) от Конвенцията за правата на хората с увреждания, която е ратифицирана от България: „...да осигуряват на хората с увреждания такива здравни услуги, от които те се нуждаят с оглед на конкретното увреждане, включително ранно откриване и подходяща интервенция, както и здравни услуги, предназначени за намаляване до минимум и превенция на по-нататъшни увреждания, включително при деца и при по-възрастни индивиди;“

Всеки месец нашите семейства отделят от личните си финансови средства суми между 100 лв и 500 лв за интермитентни катетри. Това засилва социалната изолация, рязко понижава стандарта на тези домакинства и ограничава възможностите на пациентите за бъдеща реализация и развитие . За повечето от нас разходите за интермитентни катетри са още един разход към разходите за всекидневната рехабилитация, помощни средства, хранителни добавки, които също не се покриват от НЗОК. 

Госпожо Министър,
Настояваме за спешна работна среща с Вас и управителя на НЗОК, на която да се подготвят необходимите промени в Наредба 38, в това число добавяне на конкретните диагнози и на консуматива „интермитентни катетри“ към списъка с медицински изделия за домашно лечение, заплащани напълно или частично от НЗОК,  така че те да са безплатни за споменатите пациентски групи от 1 януари 2015 година.

Готови сме за съдействие чрез участие в работни групи или чрез консултации в ролята си на неправителствени организации, обединения на пациенти и граждани.

Очакваме Вашия отговор.


.........................................................
Славея Костадинова
Спина бифида и хидроцефалия-България

